BAFS ทุ่ม 1.7 พันลบ.ซื้อ “โซลาร์ฟาร์ม” จาก PDI คาดปิดจ๊อบไตรมาส 1/64
BAFS ทุ่ม 1.7 พันลบ.ซื้อ “โซลาร์ฟาร์ม” จาก PDI คาดปิดจ๊อบไตรมาส 1/64
4 ธ.ค. 2563

บริษัท บริการเชื้อเพลิงการบินกรุงเทพ จำกัด (มหาชน) หรือ BAFS แจ้งว่า ที่ประชุมคณะกรรมการบริษัท (ครั้งพิเศษ) เมื่อวานนี้ (3 ธ.ค.) อนุมัติให้นำเสนอต่อที่ประชุมวิสามัญผู้ถือหุ้นของบริษัท ครั้งที่ 1/2564 ที่จะมีขึ้นในวันที่ 4 ก.พ.64 เพื่อพิจารณาอนุมัติให้ บริษัท บาฟส์ คลีน เอนเนอร์ยี่ คอร์เปอเรชั่น จำกัด (BC) ซึ่งเป็นบริษัทย่อย เข้าซื้อหุ้นทั้งหมด 100% ใน 3 บริษัทซึ่งประกอบธุรกิจโรงไฟฟ้าพลังงานแสงอาทิตย์ ของบมจ.ผาแดงอินดัสทรี (PDI) มูลค่ารวมทั้งสิ้นประมาณ 1,704.67 ล้านบาท คาดแล้วเสร็จภายในไตรมาส 1/64
สำหรับ 3 บริษัทในกลุ่ม PDI ดังกล่าว ประกอบด้วย 1. บริษัท เอ ที ซี เอ็นไวโร จำกัด (ATCE) ประกอบธุรกิจโรงไฟฟ้าพลังงานแสงอาทิตย์จำนวน 5 โครงการ ใน จ.ปราจีนบุรี และสมุทรสาคร กำลังผลิตติดตั้งรวมจำนวน 29 เมกะวัตต์  (MW) ซึ่งปัจจุบันเริ่มดำเนินการเชิงพาณิชย์ (COD)
ทั้งนี้ บริษัทจะให้การช่วยเหลือทางการเงินแก่ BC ในการเข้าทำธุรกรรมการซื้อหุ้น โดยบริษัทจะใช้แหล่งเงินทุนจากกระแสเงินสดภายในของบริษัท และ/หรือ จะจัดหาแหล่งเงินทุนต่าง ๆ ตามความจำเป็นและเหมาะสม เช่น การจัดหาสินเชื่อเงินกู้จากสถาบันการเงิน
ขณะที่การเข้าลงทุนจะทำให้สามารถขยายขอบเขตการประกอบธุรกิจของบริษัทในกลุ่มธุรกิจพลังงานหมุนเวียน ซึ่งเป็นการกระจายความเสี่ยงอันจะส่งผลให้บริษัทได้รับรายได้และกระแสเงินสดที่มีความแน่นอนและช่วยเสริมสร้างความมั่นคงทางการเงิน ภายใต้สถานการณ์วิกฤติโควิด-19 ส่งผลกระทบต่อรายได้หลักของบริษัทซึ่งมาจากอุตสาหกรรมการท่องเที่ยวและเชื้อเพลิงฟอสซิล
 